CELEX: 31988D0275
Language: el
Date: 1988-04-21 00:00:00
Title: 88/275/ΕΟΚ: Απόφαση της Επιτροπής της 21ης Απριλίου 1988 για τη χορήγηση άδειας στο Ηνωμένο Βασίλειο να επιτρέψει προσωρινά την εμπορία σπόρων προς σπορά λιναριού που δεν πληρούν τις απαιτήσεις της οδηγίας 69/208/ΕΟΚ του Συμβουλίου

Avis juridique important

|

31988D0275

88/275/ΕΟΚ: Απόφαση της Επιτροπής της 21ης Απριλίου 1988 για τη χορήγηση άδειας στο Ηνωμένο Βασίλειο να επιτρέψει προσωρινά την εμπορία σπόρων προς σπορά λιναριού που δεν πληρούν τις απαιτήσεις της οδηγίας 69/208/ΕΟΚ του Συμβουλίου  

Επίσημη Εφημερίδα αριθ. L 117 της 05/05/1988 σ. 0028 - 0029

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Απριλίου 1988  για τη χορήγηση άδειας στο Ηνωμένο Βασίλειο να επιτρέψει προσωρινά την εμπορία σπόρων προς σπορά λιναριού που δεν πληρούν τις απαιτήσεις της οδηγίας 69/208/ΕΟΚ του Συμβουλίου  (88/275/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας σπόρων προς σπορά ελαιούχων και κλωστικών φυτών (1), όπως τροποποιήθηκε τελευταία από την οδηγία 87/480/ΕΟΚ της Επιτροπής (2), και ιδίως το άρθρο 16,  το αίτημα που υπέβαλε το Ηνωμένο Βασίλειο,  Εκτιμώντας:  ότι, το 1987, στο Ηνωμένο Βασίλειο ήταν ανεπαρκής η παραγωγή σπόρων προς σπορά λιναριού που να πληρούν τις απαιτήσεις της οδηγίας 69/208/ΕΟΚ, και δεν μπορούν να καλυφθούν οι ανάγκες της χώρας αυτής·  ότι δεν κατέστη δυνατόν να καλυφθούν ικανοποιητικά οι ανάγκες αυτές με σπόρους από άλλα κράτη μέλη ή από τρίτες χώρες, που να ικανοποιούν όλες τις απαιτήσεις που ορίζονται από την εν λόγω οδηγία·  ότι, κατά συνέπεια, θα πρέπει να δοθεί άδεια στο Ηνωμένο Βασίλειο να επιτρέπει, για περίοδο η οποία λήγει στις 30 Απριλίου 1988, την εμπορία σπόρων προς σπορά του προαναφερθέντος είδους που να υπόκεινται σε λιγότερο αυστηρές απαιτήσεις·  ότι πρέπει να δοθεί άδεια σε άλλα κράτη μέλη τα οποία είναι σε θέση να προμηθεύουν το Ηνωμένο Βασίλειο με τέτοιους σπόρους, οι οποίοι δεν πληρούν τις απαιτήσεις της εν λόγω οδηγίας, να επιτρέπει την εμπορία των σπόρων αυτών, υπό τον όρο ότι προορίζονται αποκλειστικά για το Ηνωμένο Βασίλειο·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εξουσιοδοτείται το Ηνωμένο Βασίλειο να επιτρέψει στο έδαφός του, έως τις 30 Απριλίου 1988, την εμπορία των ακόλουθων κατ' ανώτατο όριο ποσοτήτων σπόρων προς σπορά λιναριού (Linum usitatissimum L.):  α) 70 τόνων της κατηγορίας «βασικοί σπόροι» οι οποίοι δεν πληρούν τις απαιτήσεις που ορίζονται στο παράρτημα ΙΙ της οδηγίας 69/208/ΕΟΚ όσον αφορά την μόλυνση από τους επιβλαβείς οργανισμούς (Alternaria κ.τ.λ.) που αναφέρονται στην στήλη 3 του πίνακα του παραρτήματος ΙΙ, τμήμα Ι σημείο 3 μέρος Α·  β) 310 τόνων της κατηγορίας «πιστοποιημένοι σπόροι, πρώτης αναπαραγωγής» και 1 250 τόνων της κατηγορίας «πιστοποιημένοι σπόροι, δεύτερης αναπαραγωγής» οι οποίοι δεν πληρούν τις απαιτήσεις που ορίζονται στο παράρτημα ΙΙ της οδηγίας 69/208/ΕΟΚ όσον αφορά την ελάχιστη βλαστική ικανότητα ή όσον αφορά την μόλυνση από τους προαναφερόμενους επιβλαβείς οργανισμούς.  2. Πρέπει να πληρούνται οι ακόλουθες προϋποθέσεις:  α) όσον αφορά τους σπόρους της κατηγορίας «βασικοί σπόροι»: το ανώτατο ποσοστό των σπόρων που είναι μολυσμένοι από τους προαναφερόμενους επιβλαβείς οργανισμούς να ανέρχεται σε 10 %, και στην επίσημη ετικέτα να αναγράφονται οι ενδείξεις:  - «οι επιβλαβείς οργανισμοί (Alternaria κ.τ.λ.) δεν υπερβαίνουν το 10 %»,  - «προορίζονται αποκλειστικά για το Ηνωμένο Βασίλειο»·  β) όσον αφορά τους σπόρους των κατηγοριών «πιστοποιημένοι σπόροι, πρώτης αναπαραγωγής» και «πιστοποιημένοι σπόροι, δεύτερης αναπαραγωγής»: η βλαστική ικανότητα να ανέρχεται σε ποσοστό τουλάχιστον 75 % εκείνης των αγνών σπόρων και το ανώτατο ποσοστό των σπόρων που είναι μολυσμένοι από τους προαναφερόμενους επιβλαβείς οργανισμούς να ανέρχεται σε 10 %. Στην επίσημη ετικέτα πρέπει να αναγράφονται οι ενδείξεις:  - «ελάχιστη βλαστική ικανότητα 75 %»,  - «οι επιβλαβείς οργανισμοί (Alternaria κ.τ.λ.) δεν υπερβαίνουν το 10 %»·  - «προορίζονται αποκλειστικά για το Ηνωμένο Βασίλειο».  Άρθρο 2  Τα υπόλοιπα κράτη μέλη εξουσιοδοτούνται να επιτρέπουν, υπό τους όρους που ορίζονται στο άρθρο 1, την εμπορία στην επικράτειά τους 1 630 τόνων κατ' ανώτατο όριο σπόρων προς σπορά λιναριού, εφόσον οι σπόροι προορίζονται αποκλειστικά για το Ηνωμένο Βασίλειο. Η επίσημη  ετικέτα πρέπει να φέρει τις ενδείξεις που αναφέρονται στο άρθρο 1 παράγραφος 2 στοιχείο α) ή στοιχείο β) αντιστοίχως.  Άρθρο 3  Τα κράτη μέλη ανακοινώνουν στην Επιτροπή, πριν από τις 30 Ιουνίου 1988, τις ποσότητες σπόρων προς σπορά που τέθηκαν στο εμπόριο στην επικράτειά τους δυνάμει της παρούσας απόφασης. Η Επιτροπή ενημερώνει σχετικά τα υπόλοιπα κράτη μέλη.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 21 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 169 της 10. 7. 1969, σ. 3.  (2) ΕΕ αριθ. L 273 της 26. 9. 1987, σ. 43.